РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 31
от заседанието на Комисия ”Международна дейност” на ВСС,
проведено на 18.09.2013 г.

Днес, 18.09.2013 г. (сряда) от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
				 	Мария Кузманова 
                			Милка Итова 
				Михаил Кожарев 

На заседанието присъстваха експертните сътрудници към комисията: Христина Тодорова – директор на дирекция „Международна дейност” и Аделина Кандова - старши експерт в дирекция „Международна дейност”. 

Д Н Е В Е Н   Р Е Д:

1. ОТНОСНО: Доклад от участието на Мария Кузманова – член на ВСС, Богдана Желявска - член на Националната съдебна мрежа и Вероника Николова – национално лице за контакт на Европейската съдебна мрежа по граждански и търговски дела, в 46-тата среща на лицата за контакт на ЕСМГТД.

Комисия „Международна дейност”
Р Е Ш И:
		
	1.1. ПРИЕМА ЗА СВЕДЕНИЕ доклада от участието на Мария Кузманова - член на Висшия съдебен съвет, Богдана Желявска, член на националната съдебна мрежа и Вероника Николова - национално лице за контакт на Европейската съдебна мрежа по граждански и търговски дела, в 46-тата среща на лицата за контакт на Европейската съдебна мрежа по граждански и търговски дела, проведена в гр. Дъблин, Ирландия. 
	1.2. ДОКЛАДЪТ да се представи на следващото заседание на Висшия съдебен съвет на 26.09.2013 г. за запознаване.
	1.3. ВЪЗЛАГА на Валери Михайлов – директор на дирекция „ИС” да публикува доклада на Интернет страницата на ВСС - Раздел – Международно сътрудничество – Европейска съдебна мрежа по граждански и търговски дела и в раздел «Доклади от международни срещи». 

2. ОТНОСНО: Доклад от Богдана Желявска – зам.председател на СГС и съдия от международната Хагска мрежа относно покана за участие в среща на Международната Хагска мрежа, организирана от Перманентното Бюро на Хагската конференция по Международно частно право, проведена в гр. Лондон, Великобритания в периода 17-19 юли 2013 г.

Комисия „Международна дейност”
Р Е Ш И:
		
	2.1. ПРИЕМА ЗА СВЕДЕНИЕ доклада от Богдана Желявска – зам.председател на СГС и съдия от международната Хагска мрежа за участие в среща на Международната Хагска мрежа, организирана от Перманентното Бюро на Хагската конференция по Международно частно право, проведена в гр. Лондон, Великобритания в периода 17-19 юли 2013 г.
	2.2. ДОКЛАДЪТ да се представи на следващото заседание на Висшия съдебен съвет на 26.09.2013 г. за запознаване.
	2.3. ВЪЗЛАГА на Валери Михайлов – директор на дирекция „ИС” да публикува доклада на Интернет страницата на ВСС - Раздел „Доклади от международни срещи». 

3. ОТНОСНО: Доклад за представяне на резултатите от проверка на проект по ОП „Административен капацитет”, предоставен от Милена Попниколова – ръководител на одиторския екип на операциите по ОП „Административен капацитет”.

Комисия „Международна дейност”
Р Е Ш И:

3.1. Приема за сведение доклада за представяне на резултатите от проверка на проект по ОП „Административен капацитет”, предоставен от Милена Попниколова – ръководител на одиторския екип на операциите по ОП „Административен капацитет”.

4. ОТНОСНО: Писмо от Националния съдебен съвет на Унгария във връзка с попълване на Въпросник относно съобразеното с интересите на децата правосъдие в България.

Комисия „Международна дейност”
Р Е Ш И:

4.1. ВЪЗЛАГА на дирекция „Международна дейност” да изпрати писмо до районните, окръжните и апелативни съдилища във връзка с писмото от Националния съдебен съвет на Унгария за попълване на Въпросник относно съобразеното с интересите на децата правосъдие.

5. ОТНОСНО: Писмо от Националната съдебна администрация на Литва относно предоставяне на отговори на Въпроси, отнасящи се до съдебната етика и Въпроси, отнасящи се до поощряване на съдиите.

Комисия „Международна дейност”
Р Е Ш И:

5.1. Изпраща на Комисия „Професионална етика и превенция на корупцията”, Комисия по предложенията и атестирането и Комисия по дисциплинарни производства писмото от Националната съдебна администрация на Литва с молба за становище по въпросите, отнасящи се до съдебната етика и въпросите, отнасящи се до поощряване на съдиите, в срок до 25.09.2013 г.

6. ОТНОСНО: Покана за участие в Международна конференция за ефективността на публичния сектор, която ще бъде проведена на 24 и 25 октомври 2013 г. в гр. Вилнюс, Литва.

Комисия „Международна дейност”
Р Е Ш И:

6.1. ПРИЕМА ЗА СВЕДЕНИЕ поканата за участие в Международната конференция за ефективността на публичния сектор. 
6.2. НЕ ОПРЕДЕЛЯ участник в Международната конференция за ефективността на публичния сектор - 24 и 25 октомври 2013 г. в гр. Вилнюс, Литва

7. ОТНОСНО: Молба за становище от Соня Нейкова – зам. председател на Окръжен съд гр. Варна относно решение на ВСС по протокол № 50/03.12.2008 г., т. 38.1.

Комисия „Международна дейност”
Р Е Ш И:

7.1. Изпраща писмото от Соня Нейкова – зам. председател на Окръжен съд гр. Варна на председателите на окръжните и апелативни съдилища и на Главния прокурор на РБългария, за становище.

8. ОТНОСНО: Извлечение от протокол № 33/04.09.2013 г. на Комисия „Бюджет и финанси” относно писмо от председателя на Административен съд гр. Пловдив за изразяване на съгласие за участие в качеството си на партньор с Юридическия факултет при ПУ „П. Хилендарски” в проект по Оперативна програма „Развитие на човешките ресурси” , компонент „Студентски практики” на Министерство на образованието, младежта и науката, финансиран от ОП „Развитие на човешките ресурси”, съфинансиран от Европейския социален фонд, по компетентност.

Комисия „Международна дейност”
Р Е Ш И:
8.1. Приема за сведение писмото от председателя на Административен съд гр. Пловдив за изразяване на съгласие за участие в качеството си на партньор с Юридическия факултет при ПУ „П. Хилендарски” в проект по Оперативна програма „Развитие на човешките ресурси” , компонент „Студентски практики” на Министерство на образованието, младежта и науката, финансиран от ОП „Развитие на човешките ресурси”, съфинансиран от Европейския социален фонд.
8.2. Изразява положително отношение към подобни инициативи, като счита, че в случая не е необходимо съгласието на Висшия съдебен съвет. Разрешение от ВСС се изисква само когато органите на съдебната власт смятат да кандидатстват като изпълнители или бенефициенти по проект, съгласно решение на ВСС по протокол № 53/17.12.2009 г.
8.3. Да се изготви отговор до Административен съд гр. Пловдив.

9. ОТНОСНО: Извлечение от протокол № 33/04.09.2013 г. на Комисия „Бюджет и финанси” във връзка с писмо от Главния секретар на Министерство на правосъдието  относно инвестиционното намерение на МП за осигуряване на оптимална работна среща на структурите на съдебната власт в гр. Несебър, за сведение.

Комисия „Международна дейност”
Р Е Ш И:

9.1. Приема за сведение извлечението от протокол № 33/04.09.2013 г. на Комисия „Бюджет и финанси” във връзка с писмо от Главния секретар на Министерство на правосъдието относно инвестиционното намерение на МП за осигуряване на оптимална работна среща на структурите на съдебната власт в гр. Несебър.

10. ОТНОСНО: Извлечение от протокол № 33/04.09.2013 г. на Комисия „Бюджет и финанси” във връзка с писмо от Агенция по обществени поръчки относно прилагане на Закона за обществените поръчки, за запознаване.

Комисия „Международна дейност”
Р Е Ш И:
10.1. Приема за сведение извлечението от протокол № 33/04.09.2013 г. на Комисия „Бюджет и финанси” във връзка с писмо от Агенция по обществени поръчки относно прилагане на Закона за обществените поръчки.

11. ОТНОСНО: Писма от Прокуратура на Република България относно командироване в чужбина на представители на Прокуратурата.

КОМИСИЯ „МЕЖДУНАРОДНА ДЕЙНОСТ”
Р Е Ш И: 

	11.1. Приема за сведение писмата от Прокуратурата на РБългария, във връзка с командироване в чужбина на представители на Прокуратурата на Република България. 
	11.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по протокол № 28/12.09.2012 г. във връзка с решение по протокол № 27/25.07.2012 г. на комисия „Международно правно сътрудничество” на ВСС.

12. ОТНОСНО: Писмо от Прокуратура на Република България относно списък с копия на доклади на командировани в чужбина представители на Прокуратурата за периода 11.05. - 04.07.2013 г.

Комисия „Международна дейност”
Р Е Ш И:

121. Приема за сведение писмото от Прокуратурата на Рбългария и списъка с копия на доклади на командировани в чужбина на представители на Прокуратурата на Република България.

т.   Р А З Н И

	13. ОТНОСНО:  Обсъждане  проект на програма за посещението на делегацията от националния съвет на съдебната власт на Полша в София, в периода 20-23 октомври 2013 г.

Комисия „Международна дейност”
Р Е Ш И:

	13.1. Проектът на програма за посещението на делегацията от националния съвет на съдебната власт на Полша в София, в периода 20-23 октомври 2013 г., да се обсъди на следващото заседание на комисията с направените корекции.

14. ОТНОСНО: Кандидатури на магистрати, за вакантни позиции в Генерална дирекция „Правосъдие” на Европейската комисия (позиции JUST C.2 и JUST D.1.) с краен срок за кандидатстване пред МВнР – 20.09.2013 г.

		Комисия „Международна дейност”
Р Е Ш И:

14.1. ОДОБРЯВА кандидатурите на Искър Искъров, съдия в Районен съд – гр. Бургас; Катерина Енчева, съдия в Софийски градски съд; Мария Иванова – Вранеску, съдия в Софийски градски съд; Рената Мишонова-Хальова – съдия в Окръжен съд – Враца; Светослав Стойнов – прокурор при РП Варна; Величка Борилова, съдия в Окръжен съд – Благоевград, Васил Панайотов, съдия в Районен съд- Хасково и Ася Стоименова, съдия в Районен съд - Кюстендил за позиции JUST C.2 и JUST D.1., както и на Георги Иванов, съдия в Районен съд – Бургас, за позиция JUST C.2.
14.2. НЕ ОДОБРЯВА кандидатурата на Илияна Балтова, съдия в Окръжен съд-Бургас, за позиции JUST C.2 и JUST D.1., предвид факта, че предложения срок за заемане на която и да е от двете позиции е първата половина на 2014 г. Илияна Балтова вече е командирована от ВСС до юни 2014 г. в Регистратурата на ЕСПЧ.  
14.3. ПРЕПРАЩА документите на кандидатите до дирекция „Човешки ресурси” в Министерство на външните работи в указания срок.

15. ОТНОСНО: Справка за разходите, предвидени за посещение в Молдова на представители на Висшия съдебен съвет с цел подписване на двустранно споразумение, 25-27 ноември 2013 г.

Комисия „Международна дейност”
Р Е Ш И:

15.1. ОДОБРЯВА справката за разходите, предвидени за посещение в Молдова на представители на Висшия съдебен съвет с цел подписване на двустранно споразумение, 25-27 ноември 2013 г., като пътуването да се извърши със самолет.

16. ОТНОСНО: Писмо от Надя Парпулова – директор на дирекция „Механизъм за сътрудничество и оценка и международни програми” на Министерство на правосъдието относно предоставяне на информация.

Комисия „Международна дейност”
Р Е Ш И:

16.1. Писмото от Надя Парпулова – директор на дирекция „Механизъм за сътрудничество и оценка и международни програми” на Министерство на правосъдието да се предостави на постоянните комисии на ВСС, с молба да предоставят на комисия „Международна дейност” исканата информация в срок до 25.09.2013 г.

17. ОТНОСНО: Паметна записка от посещението на експерти от Европейската комисия по линия на Механизма за сътрудничество и проверка, ВСС – 10 септември 2013 г., изготвена от експертите от дирекция „Международна дейност”

Комисия „Международна дейност”
Р Е Ш И:

17.1. Приема за сведение паметната записка от посещението на експерти от Европейската комисия по линия на Механизма за сътрудничество и проверка, ВСС – 10 септември 2013 г.

18. ОТНОСНО: Отмяна на решение на Комисия „Международна дейност” по протокол № 30/11.09.2013 г., т. 3.5.

Комисия „Международна дейност”
Р Е Ш И:

18.1.  ОТМЕНЯ решението си по протокол № 30/11.09.2013 г., т. 3.5, в частта за командироване на членовете на ВСС – Юлия Ковачева и Юлиана Колева, поради служебна ангажираност.

19. ОТНОСНО: Определяне на реда за публикуване в интернет страницата на ВСС на доклади от срещи, участия в конференции, семинари, стажове и други международни мероприятия. 

Комисия „Международна дейност”
Р Е Ш И:

19.1.  ДОКЛАДИТЕ да се публикуват в раздел Доклади - Доклади от международни срещи, както и в съответния подраздел на Раздел „Международно сътрудничество”.

ПРЕДСЕДАТЕЛ 
НА КОМИСИЯТА:/П/
				     	 СОНЯ НАЙДЕНОВА